
Nauatl 


Nauatl es un lingua en la ramo nauan de la familia de 
linguas uto-asteca. Lo es parlada par sirca 1.5 milion popla 
naua, la plu de ci abita Mexico sentral. Nauatl ia es parlada 
en Mexico sentral de a min la sentenio sete. Lo ia es la 
lingua de la popla asteca, ci ia domina Mexico sentral en la 
eda posclasica de istoria mesoamerican. Pos la concista par 
la espanioles, nauatl ia deveni un lingua de leteratur, con 
multe jornales istorial, poesias, gramaticas, testos de 
governa, etc, en la sentenios 16 e 17. Lo es entre la linguas 
american orijinal la plu studiada. 

Oji, varias de nauatl es parlada un comunias sperdeda, per 
la plu parte en la areas campanial tra Mexico sentral e 
longo la costa. Los ave multe diferes e alga es 
noncomprendable par otras. Tota ia es influeda en parte 
par espaniol. Par la Leje jeneral de diretos de la poplas 
nativa (Ley General de Derechos Lingiiisticos de los 
Pueblos Indigenas) de 2003, nauatl e la otra 63 linguas 
nativa de Mexico ia es reconoseda como linguas nasional 
en la areas en cual los es parlada. 

Nauatl es un lingua con un morfolojia complicada, con la 
cualias de polisintese e aglutina. Multe parolas ia es 
adotada par espaniol e alora par otra linguas como engles. 
La plu de esta parolas refere a cosas a cual la espanioles ia 
es introduida par la nauatl. Per esemplo, en lfn, nos ave 
avocado, coiote, xili, xocolada, e tomate. 

An si la orijina de la nauades no es serta, la plu de 
linguistes acorda ce la familia de linguas uto-asteca ia veni 
de la sude-ueste de la SUA. La popla ia migra en alga 
ondas a la sude. Sirca la anio 500, la parlores de proto- 
nauatles ia entra Mexico sentral. Asi, la linguas de la 
familias maian, oto-manguean, e mixe-zoquean ia coesiste 
per milenios, e nauatl ia adota alga de la cualias de esta 
linguas, como nomes de relata, prestas traduida, etc. 

Comensante en la sentenio sete, la nauas ia ateni potia en 
Mexico sentral. La popla de la cultur de Toltecs de 
sentenio des ia es posible nauatles. Los ia es dominante en 
la Vale de Mexico en la sentenio 11. Un grupo ia entra la 
isola en lago Texcoco e ia comensa domina la tribus 

ensircante. Esta grupo, nomida la Mexica, ia fundi la impero Tenochtitlan. Se potia ia estende tra America 
sentral, e nauatl ia deveni la lingua franca de la mercatos e aristocratas ala. 

Fonolojia 

La fonolojia de la linguas naua ia cambia tra la edas de la nauad clasica. Per esemplo, la fonem /tl/ ia 
cambia en multe desendentes a /l/ o /t/; alga desendentes no distingui entre vocales corta e longa; otras ia 
developa un asentua de tono; e multe ia adota fonemes de espaniol, como /b, d, g, f/. 

La fonem glotal (nomida la saltillo ) aveni sola pos vocales. En multe dialetos moderna, lo es realida como 
/h/, ma otras reteni la /?/ de nauatl clasica. La plu de dialetos ave la asentua sur la silaba ante la final. Ance, 
en multe dialetos, consonantes diseda es nondiseda cuando final o en grupos con otra consonantes. Per 
esemplo, /j/ deveni /J/, /w/ deveni /h/ o /M/, e /l/ deveni /!/. En alga dialetos, cuasi tota consonantes prima 
de un grupo de consonantes deveni /h/. A alga veses, consonantes nonvosida deveni vosida entre vocales. 

La fonotatica de nauatl es simple, con un masima de un consonante comensante e un final. Cuando un 
morfem cual fini con un consonante es segueda par un morfem cual comensa con un consonante, un de la du 
consonantes comun es asorbeda par la otra: 

■ ch + y = chch 

■ pe oquich-(tli) "om" + -yd-(tl) "-ia" = oquichchotl "coraje" 

- l + tl = ll 

■ pe cal- "casa" + -tli (absoluta) = calli "casa" 

- I + y - II 

■ pe cual-(li) "bon" + -yo-(tl) "-ia" = cuallotl "bonia" 






■ x + y - xx 

■ pe mix-(tli) "nube" + -yoh "-osa" = mixxoh "nubosa" 

■ z + y - zz 

■ pe mahuiz-(tli) "teme" + -yo-(tl) "-ia" = mahuizzotl "respeta" 


Multa varias de nauatl ave dupli produosa. Par dupli la silaba prima de un radis, un parola nova es creada. 
En nomes, esta es comun usada per forma plurales, pe tla.'katl "om" > tla :tla :kah "omes", ma lo es ance 
usada per crea diminuintes, onorantes, o derivas. En verbos, dupli es comun usada per crea un forma 
repetente, pe kitta "el vide lo", kihitta "el regarda lo repetosa". Gramatica 

La linguas nauatl es aglutinante e polisintesal e usa multe composada, corpora, e deriva, cual es per dise, los 
pote ajunta prefisas e sufisas a un radis per crea parolas longa, e un sola parola pote es un frase completa. 
Per esemplo, esta verbo mostra como un verbo es marcada per se sujeto, pasiente, ojeto, e ojeto nondireta: 


ni-mits-te:-tla-maki : -Iti ; -s 
me-tu-algun-algacosa-dona-CAUSAL-FUTUR 
"me va fa ce algun dona alga cosa a tu" 

Nomes 


La nom nauad ave un strutur alga complicada. La sola infletas obligada es per cuantia (singular e plural) e 
per posese (par prefisas per "mea", "tua", etc), nauatl no usa casos o sesos, ma nauatl clasica e alga dialetos 
moderna distingui entre animada e nonanimada nomes. En nauatl clasica, sola nomes animada ave un forma 
plural, e nomes nonanimada es noncontable (como parolas en lfn como "acua" e "pan"). Aora, per multe 
dialetos, tota nomes pote ave sua formas plural. 

En la plu de dialetos, nomes singular e nonposeseda ave la sufisa "asoluta", plu comun, -tl pos vocales, -li 
pos /, e -tli pos otra consonantes. Nomes cual pote es pluralida usa un de la sufisas per asoluta plural, -tin o - 
meh. Alga formas plural es noncoerente o usa la dupli de silabas. 

Nom singular: 

kojo-tl 

coiote-ASOLUTA 
"coiote" (nauatl clasica) 

Nom animada plural: 

kojo-meh 
coiote-PLURAL 
"coiotes" (nauatl clasica) 

Nom anima plural con redupli: 

ko:-kojo-h 

DUPLI-coiote-PLURAL 
"coiotes" (nauatl clasica) 

Nauatl distingui entre formas poseseda e nonposeseda de nomes. La sufisa asoluta no es usada con nomes 
poseseda. En tota dialetos, nomes poseseda ave un prefisa cual acorda con la cuantia e person de la posesor. 
La formas plural fini con -warn. 




■ person 1 singular: no-, 'mea' 

■ person 2 singular: mo-, 'tua' 

■ person 3 singular: /-, 'sua' 

■ person 1 plural: to-, 'nosa' 

■ person 2 plural: anmo-, 'vosa' 

■ person 3 plural: In-, 'sua' 

■ posesor nonserta: te-, 'sua' (de algun) 

Nom asoluta: 
kal-li 

casa-ASOLUTA 
"casa" (nauatl clasica) 

Nom poseseda: 

no-kal 

mea-casa 

"mea casa" (nauatl clasica) 

Nom poseseda plural: 

no-kal-wa:n 

mea-casa-PLURAL 

"mea casas" (nauatl clasica) 

Plu esemplos: 

■ Absoluta singular 

■ cihuatl - "fern" 

■ oquichtli - "om" 

■ totolin - "pavo" 

■ tlacatl - "person" 

■ Absoluta plural 

■ cihuah - "femes" 

■ oquichtin - "omes" 

■ totolmeh - "pavos" 

■ tlatlacah - "persones" 

■ Poseseda singular 

■ nocihuauh - "mea fern" 

■ noquich - "mea om" 

■ nototol - "mea pavo" 

■ notlacauh - "mea person" 

■ Poseseda plural 

■ nocihuahuan - "mea femes" 

■ noquichhuan - "mea omes" 

■ nototolhuan - "mea pavos" 

■ notlacahuan - "mea persones" 



Nauatl no ave casos gramatical, ma usa nomes de relata per descrive relatas spasial (e otras). Esta morfemes 
no aveni sola ma debe sempre aveni pos un nom o un prefisa de posese. Los es ance nomida posposadas o 
sufisas de loca. En alga modos, esta construis sembla casos de loca. La plu de dialetos moderna ia adota 
preposadas de espaniol. 

Usas de posposada -pan con un prefisa de posese: 

no-pan 

mea-en/sur 

"en/sur me" (nauatl clasica) 

i:-pan 
sua-en/sur 

"en/sur lo" (nauatl clasica) 
i:-pan kal-li 

sua-en casa-ABSOLUTA 
"en la casa" (nauatl clasica) 

Per usa con un nom presedente: 

kal-pan 

casa-en 

"en la casa" (nauatl clasica) 

Nomes composada es comun formida par combina du o plu radises nomin, o par combina un radis nomin 
con un radis ajetival o verbal. 

Nauatl ave ance un sufisa, -tzin, per indica respeta: 

■ cihua-tl "fern" + tzin + tli (absoluta) = cihuatzintli "fem (diseda con respeta)" 

Alga nomes es no sola un posese, ma un posese nonalienable, cual es per dise, un parte de la posesor. Per 
esemplo, ambos nonac e nonacayo (formas de posese de nacatl ) sinifia "mea carne", ma nonac refere a 
carne cual on ave per come en cuando nonacayo refere a la carne de mea corpo. 

Nauatl ave ance sufisas derivada: 

■ -tia causa ce un nom deveni un verbo cual sinifia "furni con X" o "deveni X". 

■ -huia causa ce un nom deveni un verbo cual sinifia "usa X" o "furni con X". 

■ -yo:tl causa ce un nom deveni un nom con la sinifia astrata de -ia. 

■ -yoh causa ce un nom deveni un nom con la sinifia "plen de", "con multe de", -osa. 

Pronomes 


Nauatl distingui jeneral tre persones, cada en la singular e la plural. Un dialeto - la Isthmus-Mecayapan - ia 
developa un distingui entre "nos" incluinte e escluinte. Tota persones, estra "me" e "nos (escluinte)" ave 
formas onorante. "Nos" (incluinte) ave un forma onorante car los inclui en sua sinifia la idea de "tu" o "vos". 

■ nehwa:tl - me 

■ tehwa:tl - tu 

■ tehwa:tzin - tu, onorada 

■ yehwatl - el, lo 




■ yehwa:tzin - el, lo, onorada 

■ tehwa:ntin - nos 

■ tehwa:ntzihtzin - nos (incluinte) 

■ amehwa.ntin - vos 

■ amehwa:ntzitzin - vos, onorada 

■ yehwa:ntin - los 

■ yehwa.ntzihtzin - los, onorada 

Verbos 


La verbo en nauatl es complicada e infletada per multe categorias 
gramatical. La verbo es composada de un radis, prefisas, e sufisas. 
La prefisas indica la person de la sujeto e la person e cuantia de la 
ojeto e ojeto nondireta, e sufisas indica la tempo, aspeta, modo, e 
cuantia de la sujeto. 

Asi es esemplos de usa de verbos: 

■ ticihuatl - "tu es un fern" (con un predica nomin cihua:tl, "fern") 

■ ticochi - "tu dormi" (con un verbo nontransitiva -cochi, "dormi") 

■ ticochih - "nos dormi" (con un verbo nontransitiva -cochi, 
"dormi") 

■ tiquimittah - "nos vide los" (con un verbo transitiva, -itta-, "vide") 

La plu de dialetos distingui tre tempos - presente, pasada, e futur - e du aspetas - aspeta perfeta e nonperfeta. 
Alga dialetos ajunta aspetas progresante o abitual. Tota distingui a min la modo simple e la modo de 
comanda, e alga ave ance la modos de espera e de probita. 

La plu de dialetos ave alga modos per cambia la dirije de un verbo. nauatl clasica ia ave un vose pasiva, ma 
la plu de varias moderna no ave lo. Ma multe varias moderna ave voses de causa e de aplica. Ance, multe 
dialetos permete la forma de composadas verbal. 

Nauatl clasica e alga dialetos moderna pote infleta la verbo per mostra la dirije de la ata a o de la parlor. 
Alga ave ance infletas per mostra intende e ideas como "vade per" o "veni per", "vade, fa, e reveni", "fa en 
cuando vade", "fa en cuando veni", "fa cuando ariva", o "fa repeteda en cuando vade asi e ala". 

Afisas per sujeto e ojeto (0 sinifia no prefisa): 

■ person 1 singular: ni-, 'me' (sujeto); -nech-, 'me' (ojeto) 

■ person 2 singular: ti-, 'tu'; -mitz-, 'tu' 

■ person 3 singular: 0, 'el, lo'; -qui-, 'el, lo' 

■ person 1 plural: ti- (-verbo-) -h, 'nos'; -tech-, 'nos' 

■ person 2 plural: an- (-verbo-) -h, 'vos'; -amech-, 'vos' 

■ person 3 plural: 0 (verbo-) -h, 'los'; -quim-, 'los' 

■ person nonserta: -te-, 'algun, alga cosa'; -tla-, 'algun, alga cosa' 

Sufisas de tempo e aspeta: 

■ Presente: no sufisa 

■ Pasada abitual: - -:ni 










■ niquittani - "me ia vide el/lo a veses" 

■ nipehuani - "me ia comensa a veses" 

■ Pasada: (o:-) -c/h/?/0 

■ (Q)niquittac - "me ia vide el/lo" 

■ Qnipeuh - "me ia comensa" 

■ Futur: -z 

■ niquittaz - "me va vide el/lo" 

■ nipehuaz - "me va comensa" 

■ Pasada nonperfeta: -ya 

■ niquittaya - "me ia es vidente el/lo" 

■ nipehuaya - "me ia es comensante" 

■ Nonreal: -zquiya 

■ niquittazquiya - "me ia ta vide el/lo" 

■ nipehuazquiya - "me ia ta comensa" 

■ Pasada perfeta: -ca 

■ niquittaca - "me ia vide ja el/lo" 

■ nipeuca - "me ia comensa ja" 

■ Esperante: -can 

■ niquittacan - "ta ce me vide el/lo" 

■ nipeucan - "ta ce me comensa" 

■ contra-permetente: -(h)tin 

■ niquittatin - "no permete ce me vide el/lo" 

■ nipeucatin - "no permete ce me comensa" 

Du verbos pote es combinada con la morfem de lia -ti-. 

Per ajunta un otra person o ojeto a la verbo, on pote usa la sufisa -lia: 

■ niquittilia (me vide lo per el) 

On pote ance ajunta un person o verbo a la verbo per indica la ajente de causa, con -tia : 

■ niquittatia (me fa ce el vide lo, me mostra lo a el) 

Un construi pasiva sutrae la sujeto de la verbo e promove la ojeto a la sujeto, usante -lo o -hua 

■ quitta (el vide lo) + -lo = quittalo (lo es videda par algun) 

■ miqui (el mori) + -hua = micohua ("on ave moria", "persones mori) 

On pote indica dirijes de un ata con la prefisas -on- e -hua:l : 

■ on + tlahtoa (parla) = ontlahtoa (el parla a ala) 

■ hua:I + tlahtoa (parla) = hua:llahtoa (el parla a asi) 

Nauatl ave ance du sufisas per indica "move a/de la parlor per fa x": 



■ qui + itta (vide) + qui = quittaqui (el va veni asi per vide lo) 

■ qui + itta + co - quittaco (el ia veni asi per vide lo) 

■ qui + itta + ti:uh = quittati:uh (el va vade ala per vide lo) 

■ qui + itta + to = quittato (el ia vade ala per vide lo) 

Alga sufisas crea nomes de verbos: 

■ tla- (alga cosa) + ixca (rosta) + -Hi (l+tli) = tlaxcalli (alga cosa rostada, un tortilia) 

■ tla- + ihcuiloa (scrive, desinia) + -Hi = tlahcuilolli (un scrive, un desinia) 

■ miqui (mori) + -liztli = miquiliztli (moria) 

■ tlahcuiloa (scrive alga cosa) + -liztli = tlahcuiloliztli (la conseta de scrive o de es un scrivor) 

■ ichtequi (fura) + -qui = ichtecqui (un furor) 

■ tlahua:na (ebri) + -qui - tlahua:naqui (un ebra) 

■ miqui (mori) + ni = miquimi (un mortal) 

■ cuacua (morde) + ni - cuacuami (algun ci on sabe pote morde abitual) 

Sintatica 


Alga linguistes sujesta ce nauatl es un lingua nonordinal, cual es per dise ce la ordina de parolas es, per la 
plu parte, libre. Lo es ance un lingua "pro-cade" e permete la omete de cualce nomes o pronomes, e 
pronomes es usada sola per asentua. Otra linguistes prefere ce nauatl clasica es verbo-prima, con libria 
grande per cambia la ordina per indica foca o tema. 

Alga nom o verbo en la lingua pote es un frase completa. Per esemplo, la verbo tzahtzi sinifia "el cria" e no 
sola "cria", e titzahtzi sinifia "tu cria". En la mesma modo, cone:tl sinifia "lo es un enfante" e no sola 
"enfante", e ticone:tl sinifia "tu es un enfante. On pote dise ce tzahtzi in cone:ti sinifia no simple "la enfante 
cria" ma "el cria, el ci es un enfante". 

Numeros 


Nauatl clasica ia ave un base-20 sistem. En la scrive pre-columbian, 20, 400 (20 2 ), e 8000 (20 3 ) ia es 
representada par un bandera, un pluma, e un saco, en acel ordina. 

■ 1: ce (deveni cem- cuando prefisada) 

■ 2: ome (deveni dm- cuando prefisada) 

■ 3: eyi/yei/ei/yeyi (deveni (y)e- or (y)ex-cuando prefisada) 

■ 4: nahui (deveni nahu-lnauh- cuando prefisada) 

■ 5: macullli (derivada de maitl "mano") 

■ 6: chicuace (chicua- "5" + ce "1") 

■ 7: chicome ( chic- "5" + ome "2") 

■ 8: chicueyi (chicu- "5" + ei "3") 

■ 9: chiucnahui ( chiuc- "5" + nahui "4") 

■ 10: mahtlactli (de maitl "mano" + tlactli "tronco") 

■ 15: caxtolli 

■ 20: cempohualli (de cem- "1" + pohualli "un conta", de pdhua "conta") 

■ 400: centzontli (de cen- "1" + tzontli "capelo") 









■ 8000: cenxiquipilli (de cen- "1" + xiquipilli "saco") 

Multiples de 20, 400 o 8,000 es formida par sustitui un otra numero per cem- or cen- , pe, ompohualli "40" 
(2x20), mahtlactzontli "4,000" (10x400), nauhxiquipilli "32,000" (4x8,000). 

La numeros entre los a supra -11 a 14, 16 a 19, 21 a 39, etc - es formida par ajunta la numero plu peti a la 
numero plu grande. La numero plu peti es prefisada con om- or on-, o, en la caso de clases plu grande, con 
Tpan "sur lo" o Thuan "con lo". Pe mahtlactli once "11" (10+1), caxtoloneyi "18" (15+3), 
cempohualmahtlactli omome "32" (20+10+2); centzontli caxtolpohualpan nauhpohualomome "782" 
(1x400+15x20+4x20+2). 

Nauatl ia usa ance parolas de clasi, como Xines e Japanes. Esemplos: 

■ -tetl per ojetos peti e rondo (leteral "roca") 

■ -pantli per conta linias 

■ -tlamantli per cosas cual on pote plia 

■ -olotl per cosas ronda e estendeda (leteral "basto de mais") 

Numeros ordinal es formida par presede la numero con zc- o inic-. 

